《浯亭望横山》
宋代·游九功

峨峨岸东山，躣来势奔虬。
横约一溪水，抱邑止复流。
近郭看逾好，向望此其尤。
翠展曲屏宽，一目千里收。
此山此水水，我歌我来游。
知不市声杂，亦忘溪上幽。
方将解其缚，于焉我何求。

作者简介：建宁建阳人，字勉之，一字禹成，号受斋先生。游九言弟。以荫补官。累除兵部郎官，出知泉州。理宗端平初，召为司农少卿，论沿边夫役之弊。兼枢密副都承旨，知庆元府，以循吏称。入权刑部侍郎，奉祠。清慎廉恪，与九言自为师友。卒年八十一。谥文清，或作庄简。